- Mwanduso
- <
- 16
- >

16
Salayi na Hajili
1 Salayi muke wake Abulamu kakala hanakweleka mwana. Kakala na mtumwa wa chike Mmisili yoyatangigwe Hajili. 2 Salayi kamulongela Abulamu, “Kuvimanya Mndewa Mulungu haninogele kupata wana. Lelo kambandame mtumwa wangu muladi niwapate wana kufosela yeye.” Abulamu katogola chiya choyalongile Salayi. 3 Maabaho Salayi kamsola Hajili mtumwa wake kulawa Misili kamwing'ha Abulamu yawe fana muke wake. Yano yalawilila lusita Abulamu viyakalile kuna isi ya Kanaani miyaka longo. 4 Abulamu kambandama Hajili nayo kapata wimo. Hajili viyawonile kapata wimo, kandusa kumwehula Salayi.
5 Salayi kamulongela Abulamu, “Wihi uno unitendiligwa kwizahusika nawo. Niye nikugolela mtumwa wangu wa chike, mbali viyawile na wimo kanyehula. Mndewa Mulungu nayahumize hagati ya niye na weye.”
6 Abulamu kamulongela Salayi, “Mtumwa wako kahasi yako weye, mtendele choulonda.” Maabaho Salayi kamgaza Hajili mbaka kaibanga.
7 Msenga wa Mndewa Mulungu kamvika Hajili kudibwilingu kuna inzasa ya mazi, nzila ya kuhita Shuli. 8 Na kalonga, “Hajili msang'hani wa Salayi, kulawa kulihi na kohita kulihi?”
Kamwidika, “Nomkimbila Salayi yonimsang'hanila.”
9 Msenga ija wa Mndewa Mulungu kamulongela, “Bwela kwa youmsang'hanila ukamtegeleza.” 10 Maabaho msenga wa Mndewa Mulungu kamulongela, “Nizakwing'ha welesi mwingi habule munhu yondayadahe kuwapeta.”
11 Msenga wa Mndewa Mulungu kamulongela,
“Weye kuna wimo na kwizakweleka mwana wa chilume
na zina jake kwizamtanga Ishumaili* Ishumaili fambulo jake Mulungu kohulika.,
kwaviya Mndewa Mulungu kohulika manhesa yako.
12 Ishumaili kezakala fana mhunda mbago,
kezakuwa mwihi wa chila munhu,
na chila munhu kezakuwa mwihi wake.
Kezaigola na ndugu zake.”
13 Hajili kamwing'ha zina Mndewa Mulungu yoyalongile nayo, “Weye ni Mulungu yoniwona.” Na kalonga, “Kweli niye nimuwona yeye yoniwona.” 14 Lekamana nzasa ija yotangigwa Beeli Laha Iloi† Beeli Laha Iloi fambulo jake nzasa ya Mulungu yolola na yeli mgima.. Nzasa iyo yahagati ya Kadeshi na Beledi.
15 Hajili kamwelekela Abulamu mwana wa chilume. Abulamu kamtanga zina jake Ishumaili. 16 Hajili viyamweleke Ishumaili, Abulamu kakala na miyaka malongo manane na sita.

- Mwanduso
- <
- 16
- >

*16:11 Ishumaili fambulo jake Mulungu kohulika.

†16:14 Beeli Laha Iloi fambulo jake nzasa ya Mulungu yolola na yeli mgima.

© 2014, 2019 TWFTW